CELEX: C2004/228/32
Language: da
Date: 2004-09-11 00:00:00
Title: Domstolens kendelse (Femte Afdeling) af 8. juni 2004 i de forenede sager C-250/02 – C-253/02 og C-256/02, Telecom Italia Mobile SpA m.fl. mod Ministero dell'Economia e delle Finanze (anmodning om præjudiciel afgørelse fra Tribunale amministrativo regionale del Lazio) (Procesreglementets artikel 104, stk. 3 — spørgsmål, der er identiske med spørgsmål, hvortil Domstolen allerede har taget stilling)

11.9.2004   
            
            
               DA
            
            
               Den Europæiske Unions Tidende
            
            
               C 228/17
            
         
      DOMSTOLENS KENDELSE
   
   (Femte Afdeling)
   af 8. juni 2004
   i de forenede sager C-250/02 – C-253/02 og C-256/02, Telecom Italia Mobile SpA m.fl. mod Ministero dell'Economia e delle Finanze (anmodning om præjudiciel afgørelse fra Tribunale amministrativo regionale del Lazio) (1)
   
   (Procesreglementets artikel 104, stk. 3 - spørgsmål, der er identiske med spørgsmål, hvortil Domstolen allerede har taget stilling)
   (2004/C 228/32)
   Processprog: italiensk
   I de forenede sager C-250/02 — C-253/02 og C-256/02, angående anmodninger, som Tribunale amministrativo regionale del Lazio (Italien) i medfør af artikel 234 EF har indgivet til Domstolen for i de for nævnte ret verserende sager, Telecom Italia Mobile SpA (sag C-250/02), Blu SpA (sag C-251/02), Telecom Italia SpA (sag C-252/02), Vodafone Omnitel SpA, tidligere Omnitel Pronto Italia SpA (sag C-253/02) og WIND Telecomunicazioni SpA (sag C-256/02) mod Ministero dell'Economia e delle Finanze, Ministero delle Comunicazioni, intervenienter: Albacom SpA (sag C-251/02) og Telemar SpA (sag C-252/02), at opnå en præjudiciel afgørelse vedrørende fortolkningen af Europa-Parlamentets og Rådets direktiv 97/13/EF af 10. april 1997 om ensartede principper for generelle tilladelser og individuelle tilladelser for teletjenester (EFT L 117, s. 15), har Domstolen (Femte Afdeling), sammensat af afdelingsformanden, C. Gulmann, og dommerne S. von Bahr (refererende dommer) og R. Silva de Lapuerta; generaladvokat: D. Ruiz-Jarabo Colomer; justitssekretær: R. Grass, den 8. juni 2004 afsagt kendelse, hvis konklusion lyder således:
   Bestemmelserne i Europa-Parlamentets og Rådets direktiv 97/13/EF af 10. april 1997 om ensartede principper for generelle tilladelser og individuelle tilladelser for teletjenester og navnlig direktivets artikel 11 forbyder medlemsstaterne at pålægge virksomheder med individuelle tilladelser for teletjenester økonomiske byrder som den i hovedsagerne omhandlede, der adskiller sig fra og opkræves ud over dem, der i henhold til direktivet lovligt kan pålægges, alene fordi virksomhederne er i besiddelse af disse tilladelser.
   
      (1)  EFT C 219 af 14.9.2002.